Bideoʼik bʼa xya gustoʼaxuk ja jkʼujoltiki\nSKʼUMAJEL BʼA afrikáans albanés alemán amárico armenio azerí azerí (alfabeto cirílico) batako toba bislama cabilé checo chichewa chino mandarín (simplificado) chino mandarín (tradicional) chitonga de Malaui cingalés coreano criollo haitiano croata danés enzema eslovaco esloveno español estonio ewé fanti finlandés francés galés georgiano griego gun hiligaynon holandés húngaro ilocano indonesio inglés islandés italiano japonés javanés kannada kiniaruanda kirguís kirundi krío lingala lituano malayo malayálam malgache mingreliano ngäbere (o guaymí) noruego oromo osético otomí del valle del Mezquital persa polaco portugués purépecha quechua cuzqueño rumano ruso sepedi serbio serbio (alfabeto latino) sesoto de Lesoto setsuana suajili sueco tagalo tahitiano tai tankarana tayik telugu tojol-abʼal tongano totonaco tseltal tsonga tsotsil turco ucraniano valenciano vezo wallisiano xhosa zulú árabe\nYajni yila ja bideoʼik bʼa yal untik Amigoʼan ja Jyoba, jun tatal bʼa Malasia yala: «Jach jastal ja Jyoba yila ja jas wa skʼana ja skʼujol ja nantataliki».\nJa bʼa yal tsome dibujoʼik bʼa bideo yaʼuneje eluk ja taʼumantiʼik bʼa Jyoba, ja maʼ mero wa x-ekʼi jani jun yal kerem sbʼiʼil Caleb soka spamilya. Spetsanil ja yal bideoʼik tixa ay bʼa jw.org sok wa sjeʼayi ja yal untik bʼa oj skʼuluke ja bʼa leki sok ajyel lek soka Dyosi. June ja bʼa sjejelik it, wa sjeʼa jas yuj mi lekuk ja elkʼaneli, sok pilan, jastal yajelyi orasyon ja Dyosi.\nBʼa slekilal ja yal untik bʼa yibʼanal ja luʼumi, sutubʼalxa ja bʼajtan bideo bʼa 131 kʼumalik.\nJel jitsan wa skʼulane gusto\nJun nanal bʼa ay joʼe yuntikil stsʼijbʼan: «Ayxa jun semana ajikitikon ja DVD Jehová bendice al que escucha y obedece, ¡sok kilatikonta jitsan ekʼele!». Ja DVD it kechanta ayiʼojan ja bʼajtanik sjejelik sbʼaja tuk yal tsome bideoʼik.\nJa Millie ayiʼoj 12 jabʼil, ja snaji tey bʼa Inglaterra. Ja sbʼankil Thomas, ayiʼoj 15, soka yeʼn ayiʼoj jun chamel sbʼiʼil síndrome de Down, ja Millie stsijbʼan: «Ja Thomas ti yiʼoj ja bideoʼik bʼa Caleb sbʼa iPad sok wa sjeʼayi ja smojik bʼa eskwela. Jel skʼulan gusto ja tsʼebʼojiki sok jel tsamal stsʼebʼan. Yajni jun jmoj-aljeltik ixuk bʼa skongregasyon smaklay och okʼuk. ¡Jel tsamal smaklajel!».\nJa bʼa yal skarta, ja Ava stsʼijbʼan ayiʼoj 8 jabʼil, 9 ixaw sok 25 kʼakʼuj. Ja yeʼn yala: «Ja Caleb sok ja swatsi jel snaʼawe sjejelyi ja yal untiki».\nSoka yal skarta ja Mikaylah wa xyala: «Ay kiʼoj 6 jabʼil. Sok stsʼakatal ja DVD Jehová bendice al que escucha y obedece. Jnebʼa wa xgustoʼaxi ja Jyoba ta wa xkʼuʼan ja jnantati».\nDibujoʼik bʼa wa sjeʼa jastik jel xmakuni\nJun kerem wa snaʼa skʼulajel bideoʼik bʼa dibujoʼik sok mi Taʼumantiʼuk skʼela ja bideo Mini lekuk ja elkʼaneli sok jelni chamyila, mas ja yajni yabʼ kechanta jun yal tsome ja matik skʼulane ja bideoʼik it. Ja yeʼn yala: «Wa xnaʼa sbʼaj ixuk winik wa x-aʼtiye bʼa niwak sok chʼin lugarik bʼa wa xkʼulxi bideoʼik sok sdibujoʼil, sok ayni ekʼele wa xjobʼo jbʼaj jastal maʼ ja aʼtel ja tiwi. Pe wa xnaʼa spetsanil ja janekʼ wa skʼujolane bʼa akan lek ja yaʼtele, kechanta wa xmakuni bʼa oj tsenuke jutsʼin ja matik wa xyilaweʼi. Pe ja bideoʼik waxa kʼulanex ja weʼnlexi jel xmakuni bʼa skoltajel ja yal untiki, pes wa sjeʼa yile ja bʼa leki soka bʼa mi lekuki, sok wa xkoltani bʼa oj snaʼ jas oj skʼuluke. Ja jas waxa kʼulanexi wa skoltay meran lek ja tuki, soka jaw mini lomuk».\nJa nantatalik bʼa yibʼanal ja luʼumi wa xyaʼawe tsʼakatal yuja yal bideoʼiki. Jun sjejel, jun nanal bʼa yiʼoj jun yal skerem bʼa 3 jabʼil yala: «Jun kʼakʼu, ja yal jkerem Quinn wan skʼeljel ja bideo La amistad con Jehová. Anto, bʼa snalan ja tsʼebʼoji, yaʼa ja yal skʼabʼi bʼa sniʼ yaltsil sok yala: ‹Nana, ja it jel xya gustoʼaxuk ja jkʼujoli› ».